pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.พม. ลงพื้นที่มอบถุงยังชีพช่วยเหลือผู้ประสบภัยน้ำท่วมในพื้นที่อําเภอบางกระทุ่ม และวังทอง จังหวัดพิษณุโลก
วันอังคารที่ 12 ตุลาคม 2564
รมว.พม. ลงพื้นที่มอบถุงยังชีพช่วยเหลือผู้ประสบภัยน้ําท่วมในพื้นที่อําเภอบางกระทุ่ม และวังทอง จังหวัดพิษณุโลก
รมว.พม. ลงพื้นที่มอบถุงยังชีพช่วยเหลือผู้ประสบภัยน้ําท่วมในพื้นที่อําเภอบางกระทุ่ม และวังทอง จังหวัดพิษณุโลก
วันที่ 9 ต.ค. 64เวลา 14.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวง พม. ลงพื้นที่จังหวัดพิษณุโลก เพื่อช่วยเหลือผู้ประสบภัยน้ําท่วมในพื้นที่อําเภอบางกระทุ่ม จังหวัดพิษณุโลก โดยมอบถุงยังชีพของกองทุนช่วยเหลือผู้ประสบสาธารณภัยสํานักนายกรัฐมนตรี จํานวน 200 ชุด พร้อมทั้งร่วมหาแนวทางบูรณาการความช่วยเหลือกับหน่วยงานที่เกี่ยวข้องในพื้นที่ ณ วัดท่าตาล ตําบลท่าตาล อําเภอบางกระทุ่ม จังหวัดพิษณุโลก จากนั้น เดินทางลงพื้นที่เพื่อเยี่ยมบ้านครอบครัวกลุ่มเปราะบางที่ประสบปัญหาความยากลําบาก จํานวน 3 ครอบครัว นอกจากนี้ ได้เดินทางไปมอบถุงยังชีพ จํานวน 1,532 ชุด ให้ผู้ประสบอุทกภัยในพื้นที่อําเภอวังทอง ณ ศูนย์เรียนรู้ชุมชนท่องเที่ยว OTOP นวัตกรรม ตําบลวังทอง อําเภอวังทอง จังหวัดพิษณุโลก
นายจุติกล่าวว่า สําหรับสถานการณ์อุทกภัยที่เกิดขึ้นในพื้นที่อําเภอบางกระทุ่ม จังหวัดพิษณุโลก พบว่า พื้นที่อําเภอบางกระทุ่มที่ประสบอุทกภัยได้รับความเสียหาย จํานวน 9 ตําบล บ้านเรือนประสบภัย จํานวน 100 หลัง ประชาชนประสบภัย จํานวน 396 ราย วันนี้ตนได้เป็นตัวแทนของรัฐบาลนําถุงยังชีพมอบให้แทนความห่วงใยเพื่อบรรเทาความเดือดร้อนของพี่น้องประชาชนที่ได้รับผลกระทบจากอุทกภัยในครั้งนี้ การลงพื้นที่วันนี้ตนขอยืนยันว่ากระทรวง พม. ไม่ว่าท่านอยู่ที่ไหน ลําบากขนาดไหน เราจะเดินทางไปหาท่านให้ได้ กระทรวง พม. เราดูแลประชาชนทุกช่วงวัย โดยเราเป็นกําลังเสริมในส่วนที่ขาดตกบกพร่องไป เราพยายามทําให้ครบและให้ได้มากที่สุด ถึงแม้ว่าจะไม่ครบ 100 เปอร์เซ็นต์ แต่ขอยืนยันว่านี่คือสิ่งที่รัฐบาลตั้งใจทําให้กับพี่น้องประชาชนของเราทั้งประเทศ ซึ่งอําเภอบางกระทุ่มเป็นอําเภอที่รับปัญหาน้ําท่วมพอๆ กับอําเภอบางระกํา ในขณะเดียวกันหลังน้ําลดลง ตนเชื่อว่าเราจะค่อยๆ เปิดประเทศ ขณะเดียวกันชีวิตของเรายังอยู่ในความเสี่ยงและอยู่ในความเปราะบางอีกมาก ทั้งนี้รัฐบาล โดยกระทรวง พม. และกระทรวงอื่นๆ พร้อมที่จะดูแลประชาชนของเราอย่างเต็มที่ นอกจากนี้เราจะมีการสร้างอาชีพใหม่ๆ เพราะอาชีพเดิมบางอาชีพจะหายไป ซึ่งจะทําให้ผู้ที่ตกงานเพิ่มขึ้นด้วย
นายจุติกล่าวเพิ่มเติมว่า กระทรวง พม. เราพบว่ามีพ่อแม่ฝากลูกไว้ที่ ปู่ย่า ตายาย หลายแสนคน เราต้องเข้าไปช่วยเหลือให้คนเหล่านี้เดินหน้าต่อไปให้ได้ ทั้งนี้ก่อนปีใหม่เราจะมาเปิดศูนย์บริการประชาชนที่นี่ ซึ่งศูนย์แห่งนี้จะมีตัวแทนของหลายๆ กระทรวง มาเป็นแม่งานมาดูแลพี่น้องประชาชน เราไม่ใช่แค่ช่วยพวกท่านแค่ตอนน้ําท่วม แต่หลังจากนี้ก็ทํางานให้ท่านต่อไป ปัญหาที่พวกท่านมี พวกเราจะรับกลับไปและจะติดตามให้ อาจจะไม่ดีขึ้นทั้งหมดแต่อย่างน้อยเราก็พยายามทําให้ได้มากที่สุดเท่าที่ทําได้
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม เร่งผลักดันความร่วมมือการพัฒนาการขนส่งทางน้ำในภูมิภาคอาเซียน
วันพุธที่ 6 ตุลาคม 2564
กรมเจ้าท่า กระทรวงคมนาคม เร่งผลักดันความร่วมมือการพัฒนาการขนส่งทางน้ําในภูมิภาคอาเซียน
...
กรมเจ้าท่า กระทรวงคมนาคม เป็นเจ้าภาพจัดการประชุมคณะทํางานด้านการขนส่งทางน้ําของอาเซียน ครั้งที่ 41 และการประชุมที่เกี่ยวข้อง (41st ASEAN Maritime Transport Working Group: MTWG) โดยมีนายสมชาย สุมนัสขจรกุล รองอธิบดีกรมเจ้าท่า ด้านวิชาการ เป็นประธานการประชุมคณะทํางานด้านการขนส่งทางน้ําของอาเซียน ครั้งที่ 41 (41st ASEAN Maritime Transport Working Group: MTWG) เพื่อผลักดันความร่วมมือการพัฒนาการขนส่งทางน้ํา และเรื่องอื่นที่เกี่ยวข้องในภูมิภาคอาเซียน โดยรูปแบบการประชุมทางไกล เมื่อวันจันทร์ที่ 4 ตุลาคม 2564 ซึ่งมีผู้เข้าร่วมประชุมประกอบด้วยประเทศสมาชิกอาเซียน ประเทศคู่เจรจา (จีน สาธารณรัฐเกาหลี ญี่ปุ่น และสหภาพยุโรป) รวมถึงองค์การระหว่างประเทศที่เกี่ยวข้อง ได้แก่ องค์การทางทะเลระหว่างประเทศ (IMO) และสมาคมเจ้าของเรือในกลุ่มประเทศอาเซียน (FASA) โดยในการประชุม ฯ มีวัตถุประสงค์เพื่อติดตามความคืบหน้ากิจกรรมและโครงการที่เกี่ยวข้องกับการขนส่งทางน้ําภายใต้แผนยุทธศาสตร์ด้านการขนส่งของอาเซียน (Kuala Lumpur Transport Strategic Plan: KLTSP ค.ศ. 2016-2025) ในการประชุมครั้งนี้ ที่ประชุม ฯ ได้รับทราบความคืบหน้าการดําเนินงานและข้อริเริ่มต่าง ๆ เพื่อผลักดันการพัฒนาการขนส่งทางน้ําของอาเซียน อาทิ ความสําเร็จของโครงการพัฒนาประสิทธิภาพการปฏิบัติงานของท่าเรือในอาเซียนที่ดําเนินการโดยบรูไนดารุสซาลามและสาธารณรัฐเกาหลี นอกจากนี้ ประเทศไทยได้มีการรายงานความคืบหน้าการดําเนินงานภายใต้แผนกลยุทธ์อาเซียนที่มุ่งเน้นเรือที่เป็นมิตรต่อสิ่งแวดล้อม รวมถึงประเทศไทยได้มีการรายงานความคืบหน้าเกี่ยวกับข้อริเริ่มของไทยในการพัฒนาท่าเรืออัจฉริยะ โดยจะมีการจัดทําแบบสอบถามร่วมกับญี่ปุ่นและเวียนแบบสอบถามให้ประเทศสมาชิกอาเซียนกรอกข้อมูลภายในเดือนพฤศจิกายน 2564 เพื่อเก็บรวบรวมและวิเคราะห์ข้อมูลในการใช้เป็นแนวทางพัฒนาท่าเรืออัจฉริยะในลําดับต่อไป และที่ประชุม ฯ ได้มีการติดตามความคืบหน้าความร่วมมือกับประเทศคู่เจรจา ได้แก่ จีน ญี่ปุ่น สาธารณรัฐเกาหลี และอินเดีย นอกจากนั้น จากข้อริเริ่มของประเทศไทยในเรื่องการขาดแคลนตู้คอนเทนเนอร์เมื่อครั้งการประชุม MTWG ครั้งที่ 40 ที่ผ่านมา ประเทศไทยได้มีการนําเสนอการวิเคราะห์ข้อมูลของประเทศอาเซียนเกี่ยวกับปัญหาดังกล่าวต่อที่ประชุม ฯ
ทั้งนี้ สํานักเลขาธิการอาเซียนได้แจ้งต่อที่ประชุม ฯ จะมีการเสวนาออนไลน์ในประเด็นการขาดแคลนตู้คอนเทนเนอร์
ในเดือนพฤศจิกายน 2564 พร้อมทั้งให้การแก้ไขปัญหาการขาดแคลนตู้คอนเทนเนอร์ให้เป็นรูปธรรมมากยิ่งขึ้น ประเทศไทยจึงได้เสนอให้มีโครงการศึกษาในเรื่องดังกล่าว ภายใต้กรอบความร่วมมือการพัฒนาขนส่งทางน้ําอาเซียน-สหรัฐอเมริกา ซึ่งจะมีการเสนอให้ที่ประชุมระหว่างเจ้าหน้าที่อาวุโสด้านการขนส่งของอาเซียน (STOM) พิจารณาให้ความเห็นชอบต่อไป ทั้งนี้ การประชุม MTWG ในปี 2565-2566 รอบต่อไป จะจัดขึ้น ณ สาธารณรัฐสังคมนิยมเวียดนาม
รัฐบาลไทย-ข่าวทำเนียบรัฐบาล-ดีอีเอส ร่วม สพร. วางแนวทางการยกระดับทักษะดิจิทัลผู้บริหารฯระดับสูงและบุคลากรภาครัฐ ขับเคลื่อนนโยบายรัฐบาลดิจิทัลอย่างเป็นรูปธรรม
วันพุธที่ 25 พฤษภาคม 2565
ดีอีเอส ร่วม สพร. วางแนวทางการยกระดับทักษะดิจิทัลผู้บริหารฯระดับสูงและบุคลากรภาครัฐ ขับเคลื่อนนโยบายรัฐบาลดิจิทัลอย่างเป็นรูปธรรม
ดีอีเอส ร่วม สพร. วางแนวทางการยกระดับทักษะดิจิทัลผู้บริหารฯระดับสูงและบุคลากรภาครัฐ ขับเคลื่อนนโยบายรัฐบาลดิจิทัลอย่างเป็นรูปธรรม
เมื่อวันที่24พฤษภาคม2565 นางสาวสุกันยาณียะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมการประชุมหารือเกี่ยวกับข้อเสนอแนะแนวทางการยกระดับทักษะดิจิทัลของผู้บริหารเทคโนโลยีสารสนเทศระดับสูงและบุคลากรภาครัฐจัดโดยสํานักงานพัฒนารัฐบาลดิจิทัล(องค์การมหาชน)หรือสพร.เพื่อหารือข้อคิดเห็นจากหน่วยงานหลักที่เกี่ยวข้องได้แก่สํานักงานข้าราชการพลเรือน(สํานักงานก.พ.)สํานักงานปลัดกระทรวงดิจิทัลฯสป.ดศ.สํานักงานคณะกรรมการสํานักงานดิจิทัลเพื่อเศรษฐกิจและสังคมแห่งชาติ(สดช.) ผ่านVideo Conference โดยมีประเด็นหารืออาทิบทบาทหน้าที่ของหน่วยงานที่เกี่ยวข้องกับผู้บริหารเทคโนโลยีสารสนเทศระดับสูงภาครัฐ การขึ้นทะเบียนและติดตามสถานะDCIOการให้สํานักงานก.พ.บังคับใช้แนวทางของสํานักงานก.พ.ที่ระบุว่าDCIOต้องมีความเข้าใจเรื่องดิจิทัลและผ่านการอบรมหลักสูตรGCIOหรือเทียบเท่าภายใน1ปีและเรื่องการเตรียมวัดระดับทักษะดิจิทัลปรับหลักสูตรและเทียบโอนสําหรับDCIOเป็นต้น ทั้งนี้เนื่องจากสพร.อยู่ระหว่างการศึกษาเพื่อจัดทําข้อเสนอแนะเชิงนโยบายเรื่องแนวทางการยกระดับทักษะดิจิทัลของDCIOรวมทั้งสพร.เล็งเห็นว่าผู้บริหารเทคโนโลยีสารสนเทศระดับสูงและบุคลากรภาครัฐเป็นส่วนสําคัญในการขับเคลื่อนนโยบายรัฐบาลดิจิทัลสู่ภาคปฏิบัติอย่างเป็นรูปธรรม
*******************
รัฐบาลไทย-ข่าวทำเนียบรัฐบาล-สมาคมสถาบันการเงินของรัฐดำเนินตามนโยบายรัฐ เตรียมปรับเวลาเปิด-ปิดสาขาใหม่ ผ่อนคลายมาตรการจำกัดคนใช้บริการ
วันศุกร์ที่ 1 กรกฎาคม 2565
สมาคมสถาบันการเงินของรัฐดําเนินตามนโยบายรัฐ เตรียมปรับเวลาเปิด-ปิดสาขาใหม่ ผ่อนคลายมาตรการจํากัดคนใช้บริการ
สมาคมสถาบันการเงินของรัฐ และสถาบันการเงินสมาชิก ขานรับนโยบายให้สอดคล้องกับแนวทางของภาครัฐ จากสถานการณ์การแพร่ระบาดของเชื้อไวรัส COVID-19 ในปัจจุบันเริ่มมีแนวโน้มคลี่คลาย และภาครัฐได้ประกาศผ่อนคลายมาตรการการเฝ้าระวังการแพร่ระบาด
จากสถานการณ์การแพร่ระบาดของเชื้อไวรัส COVID-19 ในปัจจุบันเริ่มมีแนวโน้มคลี่คลาย และภาครัฐได้ประกาศผ่อนคลายมาตรการการเฝ้าระวังการแพร่ระบาดนั้น สมาคมสถาบันการเงินของรัฐ และสถาบันการเงินสมาชิก พร้อมขานรับนโยบายดังกล่าว จึงได้มีแนวทางปฏิบัติสําหรับการให้บริการลูกค้าของสถาบันการเงินเฉพาะกิจของรัฐให้สอดคล้องกับแนวทางของภาครัฐ เพื่อลดผลกระทบในการใช้บริการต่อลูกค้าประชาชนทั้งทางตรงและทางอ้อม โดยมีการดําเนินการดังต่อไปนี้
1. สถาบันการเงินเฉพาะกิจของรัฐแต่ละแห่งจะพิจารณาผ่อนคลายการปรับเวลาเปิด-ปิดทําการสาขา ตามความเหมาะสม โดยลูกค้าสามารถตรวจสอบรายชื่อสาขาและเวลาทําการ ผ่านช่องทางต่างๆ ทั้งสาขา เว็บไซต์ หรือติดต่อผ่าน call center ของแต่ละแห่ง
2. สถาบันการเงินเฉพาะกิจของรัฐแต่ละแห่งจะพิจารณาผ่อนคลายการจํากัดจํานวนลูกค้าในสาขาตามความเหมาะสมแต่ยังขอความร่วมมือลูกค้าผู้ใช้บริการให้เว้นระยะห่างและสวมหน้ากากอนามัย ขณะทําธุรกรรมที่สาขาของธนาคาร
ทั้งนี้ สมาคมสถาบันการเงินของรัฐและสถาบันการเงินสมาชิก ยังคํานึงถึงความปลอดภัยและสาธารณสุขของลูกค้าและผู้ใช้บริการ โดยมุ่งมั่นดําเนินธุรกิจด้วยความระมัดระวัง และมีมาตรการเฝ้าระวังสถานการณ์อย่างใกล้ชิดต่อไป โดยยังคงแนะนําให้ลูกค้าทําธุรกรรมผ่านช่องทาง Mobile Banking เพื่อความสะดวกในการทําธุรกรรม และการเดินทาง รวมถึงยังสามารถติดต่อใช้บริการผ่านช่องทางออนไลน์ต่าง ๆ อาทิ Call Center Line@ Facebook Website และ Mobile Application
สมาคมสถาบันการเงินของรัฐ
โทร. 0-2202-1868 และ 0-2202-1961 และ www.gfa.or.th
รัฐบาลไทย-ข่าวทำเนียบรัฐบาล-กรมทางหลวงชนบทรายงานสถานการณ์ถนนที่ได้รับผลกระทบจากอุทกภัยในจังหวัดนครศรีธรรมราช ประจำวันที่ 1 ธันวาคม 2564 เวลา 08.30 น.สัญจรผ่านได้ 1 สายทาง
วันพุธที่ 1 ธันวาคม 2564
กรมทางหลวงชนบทรายงานสถานการณ์ถนนที่ได้รับผลกระทบจากอุทกภัยในจังหวัดนครศรีธรรมราช ประจําวันที่ 1 ธันวาคม 2564 เวลา 08.30 น.สัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 1 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช สามารถสัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทางรายงานถึงสถานการณ์อุทกภัยในวันที่ 1 ธันวาคม 2564 เวลา 08.30 น. ว่ามีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช บนถนนทางหลวงชนบทสาย นศ.4021 แยกทางหลวงแผ่นดินหมายเลข 4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช บริเวณ กม. ที่ 10+000 - 10+900 น้ําท่วมสูง 15 เซนติเมตร และบริเวณ 14+900 - 16+750 น้ําท่วมสูง 35 เซนติเมตร ปัจจุบันยานพาหนะสามารถสัญจรผ่านได้แล้ว โดยเจ้าหน้าที่ได้ดําเนินการติดตั้งป้ายเตือน พร้อมอุปกรณ์อํานวยความปลอดภัย เพื่อให้ประชาชนใช้ความระมัดระวังในการสัญจรในเส้นทางดังกล่าว
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-กรรมการผู้จัดการใหญ่ บริษัท ขนส่ง จำกัด ลงพื้นที่ สถานีเดินรถพิษณุโลก นำร่องตั้งศูนย์กระจายสินค้าข้ามภาค
วันพฤหัสบดีที่ 9 ธันวาคม 2564
กรรมการผู้จัดการใหญ่ บริษัท ขนส่ง จํากัด ลงพื้นที่ สถานีเดินรถพิษณุโลก นําร่องตั้งศูนย์กระจายสินค้าข้ามภาค
หวังช่วยส่งเสริมการค้า การลงทุน และอํานวยความสะดวกให้ผู้ใช้บริการรับ - ส่งพัสดุภัณฑ์
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) เปิดเผยถึงความคืบหน้าในการเตรียมความพร้อมจัดตั้งศูนย์กระจายสินค้าข้ามภาคว่า ในวันนี้ (9 ธ.ค. 64) ได้ลงพื้นที่สถานีเดินรถพิษณุโลก ร่วมกับนายมาโนช สายชูโต รองกรรมการผู้จัดการใหญ่ฝ่ายธุรกิจเดินรถ และผู้บริหารกองส่งเสริมธุรกิจเดินรถ ซึ่งดูแลงานรับ-ส่งพัสดุภัณฑ์ เพื่อหารือถึงแนวทางในการพัฒนาสถานีเดินรถในต่างจังหวัดให้เป็น “ศูนย์กระจายสินค้าข้ามภาค” เพื่อเพิ่มช่องทางการเข้าถึงบริการ และเพิ่มการอํานวยความสะดวกให้สามารถรับฝากส่งพัสดุภัณฑ์แบบข้ามภาคได้ ซึ่งจากการสํารวจพื้นที่พบว่า สถานีเดินรถพิษณุโลก มีพื้นที่เหมาะสม สามารถจัดตั้งศูนย์กระจายสินค้าข้ามภาคได้ จึงได้มอบหมายให้หน่วยงานที่เกี่ยวข้องดําเนินการในขั้นตอนต่อไป
กรรมการผู้จัดการใหญ่ บขส. กล่าวเพิ่มเติมว่า บขส. มีแนวทางการพัฒนาสถานีเดินรถของบริษัทฯ ซึ่งมีอยู่ครอบคลุมทั่วประเทศกว่า 94 แห่ง ให้เป็นศูนย์รับ-ส่งพัสดุภัณฑ์หรือกระจายไปยังส่วนภูมิภาคต่างๆในลักษณะข้ามภาคโดยที่ไม่ต้องขนส่งสินค้าและพัสดุภัณฑ์เข้ามายังศูนย์รับส่งพัสดุภัณฑ์ในกรุงเทพมหานคร โดยใช้สถานีเดินรถที่มีศักยภาพเป็นศูนย์กลางหรือ Hub ในการกระจายพัสดุภัณฑ์ เพื่อทําการขนส่งจากสถานีเดินรถไปกับรถโดยสารประจําทางหมวด 2 หมวด 3 หรือหมวด 4 ไปยังจังหวัดต่างๆ ทั้งในส่วนภูมิภาคเดียวกันและต่างภูมิภาค ทั้งนี้ได้พิจารณาคัดเลือกสถานีเดินรถนําร่อง 4 แห่ง ในการเป็นศูนย์รับส่งพัสดุภัณฑ์ข้ามภาค คือพิษณุโลก นครสวรรค์ ขอนแก่น และนครราชสีมา เนื่องจากมีเส้นทางเชื่อมต่อเมืองสําคัญในกลุ่มประเทศลุ่มแม่น้ําโขง หรือระเบียงเศรษฐกิจอนุภูมิภาคลุ่มแม่น้ําโขง ซึ่งจะช่วยส่งเสริมการขยายตัวด้านอุตสาหกรรม การเกษตร การค้า การลงทุนและบริการ รวมทั้งเส้นทางคมนาคมขนส่งทางถนน สามารถใช้เป็นเส้นทางกระจายสินค้า สําเลียงวัตถุดิบ และส่งเสริมตลาดท่องเที่ยวในภูมิภาคได้
รัฐบาลไทย-ข่าวทำเนียบรัฐบาล-​คณะผู้บริหารกระทรวงอุตสาหกรรม เยี่ยมชมกระบวนการผลิต บริษัท เดอะ บอร์ด แฟคทอรี่ จำกัด
วันจันทร์ที่ 23 พฤษภาคม 2565
​คณะผู้บริหารกระทรวงอุตสาหกรรม เยี่ยมชมกระบวนการผลิต บริษัท เดอะ บอร์ด แฟคทอรี่ จํากัด
​คณะผู้บริหารกระทรวงอุตสาหกรรม เยี่ยมชมกระบวนการผลิต บริษัท เดอะ บอร์ด แฟคทอรี่ จํากัด
คณะผู้บริหารกระทรวงอุตสาหกรรม เยี่ยมชมกระบวนการผลิต บริษัท เดอะ บอร์ด แฟคทอรี่ จํากัด
พังงา - วันนี้ (20 พฤษภาคม 2565) เวลา 15.00 น. นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย นายสุรพล ชามาตย์ รองปลัดกระทรวงอุตสาหกรรม นายสกล จุลาภา รองอธิบดีกรมอุตสาหกรรมพื้นฐานและการเหมืองแร่ นายธีระ แก้วพิมล อุตสาหกรรมจังหวัดพังงา และคณะผู้บริหารกระทรวงอุตสาหกรรม เยี่ยมชมการดําเนินงาน บริษัท เดอะ บอร์ด แฟคทอรี่ จํากัด โดยมี นายเอกนรินทร์ โยติภัย ผู้จัดการโรงงาน ให้การต้อนรับ ณ บริษัท เดอะ บอร์ด แฟคทอรี่ ตําบลคึกคัก อําเภอตะกั่วป่า จังหวัดพังงา
The Board Factory ก่อตั้งโดย Mr. Martin Janke ซึ่งถือเป็นโรงงานกระดานโต้คลื่นที่ใกล้ทะเลที่สุดในโลก ด้วยกําลังการผลิต 15 บอร์ดต่อวัน โดย The Board Factory ผลิตกระดานโต้คลื่น 2 แบรนด์ คือ Suns กับ SUNOVA ซึ่งผลิตจากโรงงานเดียวกัน รุ่นหนึ่งเหมาะกับมือใหม่ Entry-level ใช้งานสนุกในราคาที่จับต้องได้สําหรับทุกคน ขณะที่อีกรุ่นอย่าง SUNOVA เป็นผลิตภัณฑ์เน้นความสวยงามและเทคโนโลยีเพื่อศักยภาพสูงสุด ผลิตภัณฑ์จาก The Board Factory มีหัวใจหลักอยู่ 4 ข้อ คือ สมรรถนะ (Performance) ความทนทาน (Durable) น้ําหนักเบา (Light Weight) เทคโนโลยีและการผลิตที่ดี (Good Technology and Manufacturing Method) ทําให้กระดานโต้คลื่นที่ส่งออกไปจากที่นี่ มีความแตกต่างจากแบรนด์อื่น
สําหรับที่ The Board Factory มีแนวทางเฉพาะเป็นของตัวเอง เพื่อตอบโจทย์ความยั่งยืน ทั้งในกระบวนการผลิต ไปจนถึงการใช้งานของผู้บริโภค ได้แก่ วัสดุที่ใช้ การเลือกหุ้มบอร์ด SUNOVA ด้วยไม้ ซึ่งมากกว่าเรื่องความสวยงาม คือมีน้ําหนักเบา เป็นวัสดุที่เมื่อหมดอายุการใช้งานก็ย่อยสลายได้ ด้านเทคโนโลยีและความใส่ใจในขั้นตอนการผลิตต้องดีเยี่ยม บอร์ดมีความแข็งแรง ทําให้เกิดระยะเวลาในการใช้งานเพิ่มมากขึ้น นอกจากนี้ ในอนาคตยังมีแผนการติดตั้งแผงโซลาร์เซลล์บนหลังคาโรงงาน เพื่อนําพลังงานไฟฟ้าที่ได้มาใช้ผลิตเซิร์ฟบอร์ดในเวลากลางวัน สลับใช้ไฟฟ้ารูปแบบปกติในเวลากลางคืน ซึ่งจะช่วยประหยัดพลังงานให้กับโลก และทําให้การผลิตยั่งยืนขึ้นด้วยพลังงานสะอาดจากธรรมชาติอีกด้วย
รัฐบาลไทย-ข่าวทำเนียบรัฐบาล-บีโอไอร่วมเสวนามาตรการส่งเสริมการลงทุนกับหอการค้าฝรั่งเศส-ไทย
วันอังคารที่ 3 พฤษภาคม 2565
บีโอไอร่วมเสวนามาตรการส่งเสริมการลงทุนกับหอการค้าฝรั่งเศส-ไทย
บีโอไอร่วมเสวนามาตรการส่งเสริมการลงทุนกับหอการค้าฝรั่งเศส-ไทย
บีโอไอร่วมเสวนามาตรการส่งเสริมการลงทุนกับหอการค้าฝรั่งเศส-ไทย
เมื่อเร็วๆ นี้ นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)(ที่ 5 จากซ้าย) ร่วมบรรยายในงาน Exclusive Luncheon ในหัวข้อ “How can BOI support your company's set up and development in Thailand ?” จัดขึ้นโดยหอการค้าฝรั่งเศส-ไทย (Franco-Thai Chamber of Commerce) เพื่อประชาสัมพันธ์มาตรการส่งเสริมการลงทุน และสิทธิประโยชน์ต่างๆ รวมทั้งการให้บริการนักลงทุน อาทิ Smart Visa และ Long-Term Resident Visa (LTR) เป็นต้น โดยมีผู้แทนจากบริษัทต่างชาติในไทยเข้าร่วมฟังการบรรยายจํานวนมาก ณ โรงแรมอินเตอร์คอนติเนนตัล กรุงเทพฯ
รัฐบาลไทย-ข่าวทำเนียบรัฐบาล-นฤมล ลุยมอบข้าวกล่องต่อเนื่อง ร่วมบรรเทาพิษโควิด
วันอาทิตย์ที่ 1 สิงหาคม 2564
นฤมล ลุยมอบข้าวกล่องต่อเนื่อง ร่วมบรรเทาพิษโควิด
- -
วันที่ 1 สิงหาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า จากผลกระทบของสถานการณ์การแพร่ระบาดของโควิด-19 ที่ระบาดเพิ่มมากขึ้นในช่วงนี้ ทุกภาคส่วนได้ใช้ศักยภาพของตนเองในการร่วมกันช่วยเหลือพี่น้องประชาชนอย่างต่อเนื่อง ซึ่งที่ผ่านมาตนเองก็ได้นําข้าวกล่องที่ได้รับการสนับสนุนจากผู้ประกอบการ ห้าง ร้านค้า และบุคคล กระจายยังพื้นที่ต่าง ๆ เช่น พี่น้องแรงงานในแคมป์คนงานก่อสร้าง บุคลากรทางการแพทย์ทั้งที่ประจําอยู่โรงพยาบาลหลักและโรงพยาบาลสนามหน่วยงานจิตอาสา รวมถึงชุมชนต่าง ๆ ที่ได้รับผลกระทบ ซึ่งในวันนี้ได้มอบข้าวกล่องให้แก่ทีมบุคลากรทางการแพทย์ ประกอบด้วย โรงพยาบาลพระนั่งเกล้า และโรงพยาบาลบุษราคัม เพื่อส่งมอบกําลังใจในการปฏิบัติหน้าที่อย่างหนักหน่วง
รมช.แรงงาน กล่าวเพิ่มเติมว่า ยังคงเดินหน้ามอบข้าวกล่องอย่างต่อเนื่อง และจะพยายามกระจายไปให้ครอบคลุมกับพี่น้องประชาชนทุกกลุ่ม เพื่อร่วมเป็นส่วนหนึ่งในการบรรเทาความเดือดร้อน พร้อมส่งกําลังใจให้ก้าวผ่านวิกฤตินี้ไปด้วยกัน
รัฐบาลไทย-ข่าวทำเนียบรัฐบาล-คณะกรรมาธิการฯ ลงพื้นที่ตรวจเยี่ยมกิจกรรมเน็ตประชารัฐและอสด. เพื่อรับฟังข้อมูลและเสริมความรู้ด้านดิจิทัลแก่ประชาชน
วันอังคารที่ 26 เมษายน 2565
คณะกรรมาธิการฯ ลงพื้นที่ตรวจเยี่ยมกิจกรรมเน็ตประชารัฐและอสด. เพื่อรับฟังข้อมูลและเสริมความรู้ด้านดิจิทัลแก่ประชาชน
คณะกรรมาธิการฯ ลงพื้นที่ตรวจเยี่ยมกิจกรรมเน็ตประชารัฐและอสด. เพื่อรับฟังข้อมูลและเสริมความรู้ด้านดิจิทัลแก่ประชาชน
วันอังคารที่26เมษายน2565คณะกรรมาธิการการเทคโนโลยีสารสนเทศการสื่อสารและการโทรคมนาคมวุฒิสภาเดินทางรับฟังข้อมูลและแลกเปลี่ยนข้อคิดเห็นเกี่ยวกับโครงการเน็ตประชารัฐและโครงการการพัฒนาเครื่อข่ายอาสาสมัครดิจิทัล(อสด.)โดยสถิติจังหวัดอุดรธานีได้นํามาจัดกิจกรรมแนะนําองค์ความรู้ที่จุดติดตั้งเน็ตประชารัฐณหมู่2บ้านห้วยบงตําบลหนองหว้าอําเภอกุมภวาปีจังหวัดอุดรธานี
*************
รัฐบาลไทย-ข่าวทำเนียบรัฐบาล-สำนักงานสลากฯ เตือนการนำสิทธิสลากดิจิทัลมาขายต่อ หรือเกินราคา 80 บาท มีความผิดถูกดำเนินคดี และเปรียบเทียบปรับ พร้อมเตือนประชาชนอย่าซื้อสลากดิจิทัลต่อจากผู้อื่น
วันอังคารที่ 5 กรกฎาคม 2565
สํานักงานสลากฯ เตือนการนําสิทธิสลากดิจิทัลมาขายต่อ หรือเกินราคา 80 บาท มีความผิดถูกดําเนินคดี และเปรียบเทียบปรับ พร้อมเตือนประชาชนอย่าซื้อสลากดิจิทัลต่อจากผู้อื่น
สํานักงานสลากฯ แจ้งเตือนผู้ที่ซื้อสลากดิจิทัล และนําไปขายสิทธิต่อให้ผู้อื่นในราคาเกินกว่าใบละ 80 บาท จะมีโอกาสถูกดําเนินคดีฐานขายสลากฯ เกินราคา
พ.ท.หนุน ศันสนาคม ผู้อํานวยการสํานักงานสลากกินแบ่งรัฐบาล เปิดเผยถึงกรณีที่มีข่าวว่ามีการนําสลากดิจิทัล มาจําหน่ายต่อเกินราคาบนสื่อสังคมออนไลน์ว่า ขอแจ้งเตือนประชาชนที่จะซื้อสิทธิสลากดิจิทัลจากผู้อื่น ให้เพิ่มความระมัดระวัง และหลีกเลี่ยงการซื้อต่ออย่างเด็ดขาด เพราะในระบบการจําหน่ายสลากดิจิทัล ผ่านแอปเป๋าตัง จะบันทึกชื่อผู้ซื้อไว้อย่างชัดเจน และให้สิทธิการเป็นกรรมสิทธิของผู้ซื้อที่เป็นเจ้าของบัญชีแอปเป๋าตังเท่านั้น ดังนั้นเมื่อถูกรางวัล เงินรางวัลจะโอนเข้าบัญชีผู้ซื้อ ไม่สามารถโอนสิทธิเปลี่ยนมือการขึ้นรางวัลไปให้บุคคลอื่นได้ หรือกรณีหากจะมารับสลากฯ ที่สํานักงานฯ ก็จะต้องใช้ชื่อผู้ซื้อยืนยันตัวตนในการมารับสลากฯ ดังนั้น ถ้าใครหลงเชื่อ ซื้อสลากดิจิทัลที่มีการนํามาประกาศขายต่อ หากถูกรางวัลอาจเกิดปัญหาตามได้ ซึ่งเรื่องนี้ สํานักงานสลากฯ ได้มีประกาศชัดเจน และออกมาแจ้งเตือนอยู่ตลอดเวลา ดังนั้นจึงขอให้ประชาชนซื้อสลากดิจิทัลโดยตรงผ่านแอพเป๋าตังเท่านั้น ซึ่งระบบมีความปลอดภัย และสามารถขึ้นเงินรางวัลได้อย่างแน่นอน
ขณะเดียวกันสํานักงานสลากฯ ขอแจ้งเตือนผู้ที่ซื้อสลากดิจิทัล และนําไปขายสิทธิต่อให้ผู้อื่นในราคาเกินกว่าใบละ 80 บาท จะมีโอกาสถูกดําเนินคดีฐานขายสลากฯ เกินราคา ซึ่งสํานักงานสลากฯ มีระบบที่สามารถตรวจสอบได้ว่าสลากฯใบนั้นใครเป็นผู้ซื้อและเป็นเจ้าของ โดยหากมีการนําไปขายต่อ หรือขายเกินราคา ก็จะดําเนินการแจ้งต่อเจ้าหน้าที่เพื่อเปรียบเทียบปรับต่อไป
รัฐบาลไทย-ข่าวทำเนียบรัฐบาล-รัฐบาลเผยข่าวดี ยาฟาวิพิราเวียร์วิจัยและพัฒนาในประเทศ ลุ้นขึ้นทะเบียนตำรับยาจาก อย.เดือนนี้ รัฐ-เอกชนจับมือต่อยอดผลิตเชิงพาณิชย์ลดนำเข้าจากต่างประเทศ
วันอังคารที่ 13 กรกฎาคม 2564
รัฐบาลเผยข่าวดี  ยาฟาวิพิราเวียร์วิจัยและพัฒนาในประเทศ ลุ้นขึ้นทะเบียนตํารับยาจาก อย.เดือนนี้  รัฐ-เอกชนจับมือต่อยอดผลิตเชิงพาณิชย์ลดนําเข้าจากต่างประเทศ
รัฐบาลเผยข่าวดี  ยาฟาวิพิราเวียร์วิจัยและพัฒนาในประเทศ ลุ้นขึ้นทะเบียนตํารับยาจาก อย.เดือนนี้  รัฐ-เอกชนจับมือต่อยอดผลิตเชิงพาณิชย์ลดนําเข้าจากต่างประเทศ
นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่านายกรัฐมนตรีพลเอกประยุทธ์จันทร์โอชาติดตามความคืบหน้าการวิจัยและพัฒนาการผลิตยาฟาวิพิราเวียร์ในประเทศสําหรับต้านไวรัสโควิด19ซึ่งเป็นส่วนหนึ่งของการขับเคลื่อนตามแผนยุทธศาสตร์เศรษฐกิจBCG (Bio-Circula-Green Economy)ของรัฐบาลโดยสํานักงานพัฒนาวิทยาศาสตร์และเทคโนโลยีแห่งชาติ(สวทช.)รายงานว่าได้มีการลงนามความร่วมมือระหว่างสวทช.องค์การเภสัชกรรม(อภ.)และบริษัทปตท.เพื่อร่วมกันวิจัยและพัฒนากระบวนการสังเคราะห์สารตั้งต้น(Active Pharmaceutical Ingredients : API)ของการผลิตยาฟาวิพิราเวียร์ความเป็นไปได้ในการผลิตเชิงพาณิชย์ เพี่อสร้างความมั่นคงทางยาให้แก่ประเทศไทยโดยความร่วมมือดังกล่าวมีความคืบหน้าอย่างมากสามารถสังเคราะห์สารตั้งต้นที่มีความบริสุทธิผ่านเกณฑ์มาตรฐานและยังเป็นการสังเคราะห์จากสารตั้งต้นที่มีราคาถูกโดยไม่ต้องนําเข้าวัตถุดิบจากต่างประเทศซึ่งปัจจุบันต้องมีการนําเข้ามากถึงร้อยละ95
มากไปกว่านั้นในเดือนกรกฎาคมนี้ทางองค์การเภสัชกรรมคาดว่ายาฟาวิพิราเวียร์ที่ได้วิจัยและพัฒนาขึ้นนั้นจะได้รับการขึ้นทะเบียนตํารับยาจากสํานักงานคณะกรรมการอาหารและยา(อย.)และจากนั้นจะเป็นการผลิตเชิงพาณิชย์เพื่อให้ผู้ป่วยโควิด19เข้าถึงยาอย่างเพียงพอเมื่อทุกอย่างสําเร็จลุล่วงประเทศไทยจะสามารถผลิตยาฟาวิพิราเวียร์ในราคาที่ถูกกว่านําเข้าอย่างมาก
นางสาวรัชดาได้กล่าวเพื่มถึงความร่วมมือระหว่างสวทช.อภ.และบริษัทปตท.ด้วยว่าครอบคลุมตั้งแต่การทดสอบในระดับห้องปฏิบัติการ(Laboratory scale)การถ่ายทอดเทคโนโลยีจนถึงระดับอุตสาหกรรม(Industrial scale)ตลอดจนการศึกษาความเป็นไปได้ในการพัฒนาสารออกฤทธิ์ทางเภสัชกรรม(Feasibility Study)ที่มีศักยภาพในเชิงพาณิชย์จึงถือเป็นอีกหนึ่งโมเดลความร่วมมือรัฐ-เอกชนในการพัฒนาอุตสาหกรรมยาขณะเดียวกันการพัฒนาวัคซีนป้องกันโรคโควิด19โดยนักวิจัยไทยก็มีความก้าวหน้าไปมากเช่นกันแสดงให้เห็นถึงความสามารถทางด้านการแพทย์และสาธารณสุขของไทยระยะยาวนําไปสู่การลดการนําเข้าและยังเป็นแนวทางหนึ่งที่ช่วยให้ประเทศก้าวพ้นกับดักรายได้ปานกลางซึ่งบุคคลากรมีทั้งความรู้และนําไปต่อยอดเพื่อการผลิตขายต่อไปด้วย
รัฐบาลไทย-ข่าวทำเนียบรัฐบาล-นิพนธ์ ย้ำช่วงท้ายสงกรานต์ "เหนื่อยล้าต้องหยุดพัก" พร้อมขอบคุณทุกฝ่าย หลังยอดเสียชีวิตจากอุบัติเหตุลดลงเกือบ 20%
วันศุกร์ที่ 15 เมษายน 2565
นิพนธ์ ย้ําช่วงท้ายสงกรานต์ "เหนื่อยล้าต้องหยุดพัก" พร้อมขอบคุณทุกฝ่าย หลังยอดเสียชีวิตจากอุบัติเหตุลดลงเกือบ 20%
นิพนธ์ ย้ําช่วงท้ายสงกรานต์ "เหนื่อยล้าต้องหยุดพัก" พร้อมขอบคุณทุกฝ่าย หลังยอดเสียชีวิตจากอุบัติเหตุลดลงเกือบ 20%
วันนี้ (15 เม.ย.65) นายนิพนธ์ บุญญามณี รัฐมนตรีช่วยว่าการกระทรวงมหาดไทย ลงพื้นที่ติดตามและตรวจเยี่ยมจุดตรวจในการดําเนินงานเพื่อป้องกันและลดอุบัติเหตุตลอดช่วงเทศกาลสงกรานต์ ประจําปี 2565 ณ จุดตรวจหน้าที่ว่าการอําเภอนาทวี อําเภอนาทวี จังหวัดสงขลา เพื่อสร้างขวัญกําลังใจแก่เจ้าหน้าที่จากหน่วยงานต่างๆที่ร่วมกันปฏิบัติงานในการอํานวยความสะดวกและให้บริการแก่นักท่องเที่ยวตลอดจนประชาชนผู้ใช้เส้นทางในช่วงวันหยุดเทศกาลสงกรานต์ โดยมีนายเจษฎา จิตรัตน์ ผวจ.สงขลา และหน่วยงานที่เกี่ยวข้องให้การต้อนรับ
นายนิพนธ์ กล่าวว่า ครั้งนี้ได้มาเยี่ยมและให้กําลังใจเจ้าหน้าที่ที่ปฏิบัติหน้าที่ด้วยความเข้มแข็งและเสียสละที่ช่วยว่าดูแลความปลอดภัยทางถนนให้กับประชาชน ทําให้ตัวเลขการเกิดอุบัติเหตุและผู้เสียชีวิตลดลงโดยภาพรวม 4 วันอันตรายสถานการณ์เป็นตามที่คาดการณ์ซึ่งปีนี้ลดการสูญเสียลง 20% ตนเองเชื่อมั่นว่าถ้าเราสามารถรักษามาตรฐานนี้ไว้ เป้าหมายในการลดอัตราผู้เสียชีวิตจากอุบัติเหตุทางถนนของประเทศสามารถทําได้อย่างแน่นอน ถ้าประชาชนให้ความร่วมมือในการปฏิบัติตามกฎหมายจราจรอย่างเคร่งครัด โดยเฉพาะพฤติกรรมเสี่ยงที่เป็นปัจจัยทําให้เกิดอุบัติเหตุรุนแรง คือ ดื่มแล้วขับ ขับรถเร็ว และการไม่ใช้อุปกรณ์นิรภัย
“สุดท้ายนี้ต้องขอขอบคุณทุกคนที่ในช่วง 2-3 วันที่ผ่านมาที่เสียสละในการปฏิบัติหน้าที่ด้วยความเรียบร้อย และขอความร่วมมือไปยังพี่น้องประชาชนในช่วง 1-2 วันนี้เป็นช่วงที่มีการทยอยเดินทางกลับก็ขอให้เพิ่มความระมัดระวังเพราะอาจอ่อนเพลียเหนื่อยล้าต้องหยุดพัก ซึ่งอาจทําให้เกิดการหลับในได้ โดยขอผู้เดินทางนอนหลับพักผ่อนให้เพียงพอ และขอเน้นย้ําเจ้าหน้าที่ให้คุมเข้มโดยเฉพาะรถจักรยานยนต์ ซึ่งเป็นพาหนะที่เกิดอุบัติเหตุและมีผู้สูญเสียสูงสุด รวมถึงกวดขันปัจจัยเสี่ยงอุบัติเหตุทั้ง 3 กรณีได้แก่ ขับรถเร็ว ดื่มแล้วขับ และไม่สวมหมวกนิรภัย ควบคู่กับการสร้างเพิ่มความเข้มข้นในการตั้งจุดตรวจ ด่านชุมชน จุดบริการในเส้นทางทั้งสายหลักและสายรองต่างๆ ให้เข้มงวดในการบังคับใช้กฎหมายเพื่อให้สถิติการเกิดอุบัติเหตุในพื้นที่ลดลงอย่างเป็นรูปธรรม พร้อมฝากถึงพี่น้องประชาชนให้ปฏิบัติตามกฎจราจรอย่างเคร่งครัด ในการใช้รถใช้ถนนร่วมกัน ภายใต้การรณรงค์ "ชีวิตวิถีใหม่ ขับขี่อย่างปลอดภัย ไร้อุบัติเหตุ" และให้ดําเนินงานควบคู่กับการรณรงค์ป้องกันการแพร่ระบาดของโรคโควิด 19" นายนิพนธ์กล่าว ก่อนที่รมช.มท.จะเดินทางไปตรวจติดตามฯในพื้นที่ภาคเหนือต่อไป
รัฐบาลไทย-ข่าวทำเนียบรัฐบาล-เกษตรฯ - พาณิชย์ ผนึกทีมไทยแลนด์โปรโมตผลไม้ไทยทั่วโลก ตั้งเป้ายอดส่งออก 2.8 แสนล้านบาท
วันอาทิตย์ที่ 15 พฤษภาคม 2565
เกษตรฯ - พาณิชย์ ผนึกทีมไทยแลนด์โปรโมตผลไม้ไทยทั่วโลก ตั้งเป้ายอดส่งออก 2.8 แสนล้านบาท
.....
รัฐบาลเดินหน้าโปรโมตผลไม้ไทยในตลาดต่างประเทศต่อเนื่อง ตั้งแต่เริ่มฤดูกาลผลไม้ปีนี้เพื่อเพิ่มการส่งออกในตลาดหลักและขยายตลาดใหม่ เช่น จีน ญี่ปุ่น อินโดนีเซีย ออสเตรเลีย อิตาลี เบลเยียม รัสเซีย ฯลฯ โดยตั้งเป้าหมายการส่งออกผลไม้ไทยทั้งแบบสด แช่แข็ง แห้ง และแปรรูป ในปี 2565 กว่า 280,000 ล้านบาท
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ดีอีเอส ร่วมงาน Asia Tech x Singapore (ATxSG)
วันพุธที่ 1 มิถุนายน 2565
ผู้ช่วยรัฐมนตรีฯ ดีอีเอส ร่วมงาน Asia Tech x Singapore (ATxSG)
ผู้ช่วยรัฐมนตรีฯ ดีอีเอส ร่วมงาน Asia Tech x Singapore (ATxSG)
นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวง ได้เดินทางเข้าร่วมงาน Asia Tech x Singapore (ATxSG) และการประชุม G2G Roundtable Ministerial ณ โรงแรม Ritz – Carlton, Millennia Singapore สาธารณรัฐสิงคโปร์ ซึ่งจัดขึ้นระหว่างวันที่ ๓๐ พฤษภาคม – ๑ มิถุนายน ๒๕๖๕ โดยเมื่อวันที่ ๓๐ พฤษภาคม ๒๕๖๕ ระหว่างการเยือนสาธารณรัฐสิงคโปร์ในครั้งนี้ นายเนวินธุ์ ช่อชัยทิพญ์ ได้เข้าเยี่ยมคารวะนายชุตินทร คงศักดิ์ เอกอัครราชทูต ณ สาธารณรัฐสิงคโปร์ และเมื่อวันที่ ๓๑ พฤษภาคม ๒๕๖๕ นายเนวินธุ์ฯ ได้เข้าร่วมการประชุม ATxSG Summit และหารือทวิภาคีกับหน่วยงานต่าง ๆ ได้แก่ กระทรวงการค้าและอุตสาหกรรมของสิงคโปร์ กระทรวงการสื่อสารและสารสนเทศของสิงคโปร์ และกระทรวงกิจการภายในและการสื่อสารของญี่ปุ่น รวมทั้งหารือและดูงานที่สํานักงานใหญ่บริษัท Meta (Facebook) และเมื่อวันที่ ๑ มิถุนายน ๒๕๖๕ ได้เข้าร่วมประชุม Roundtable ระดับรัฐมนตรี และร่วมสนทนาในหัวข้อ “การดําเนินการเพื่อให้ความรู้และสร้างความเข้าใจแก่สาธารณชนในการใช้แพลตฟอร์มและเทคโนโลยีดิจิทัล และจัดการกับความเสี่ยงที่เกิดจากภัยคุกคามทางออนไลน์” ซึ่งในช่วงการประชุม Roundtable นี้มีผู้แทนระดับรัฐมนตรีจาก ๘ ประเทศ ได้แก่ สิงคโปร์ บรูไน อินโดนีเซีย บราซิล เอสโตเนีย สปป.ลาว มองโกเลีย และไทย รวมถึงเจ้าหน้าที่ระดับสูงจากเยอรมนี กัมพูชา ฟิลิปปินส์ มาเลเซีย เวียดนาม ญี่ปุ่น และซาอุดิอาระเบีย เข้าร่วม
************************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคมสั่งการ กรมทางหลวง - ตำรวจทางหลวง เปิดช่องทางพิเศษบนทางหลวงสายหลักตลอดเส้นทางช่วงที่มีการจราจรติดขัด
วันศุกร์ที่ 31 ธันวาคม 2564
รัฐมนตรีว่าการกระทรวงคมนาคมสั่งการ กรมทางหลวง - ตํารวจทางหลวง เปิดช่องทางพิเศษบนทางหลวงสายหลักตลอดเส้นทางช่วงที่มีการจราจรติดขัด
เพื่อเพิ่มประสิทธิภาพการอํานวยความสะดวกปลอดภัยให้กับประชาชนในการเดินทางในช่วงเทศกาลปีใหม่
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ในช่วงเทศกาลปีใหม่ที่จะถึงนี้ คาดว่าจะมีประชาชนเดินทางกลับภูมิลําเนาและท่องเที่ยวเป็นจํานวนมาก กรมทางหลวง (ทล.) จึงได้เตรียมความพร้อมในการอํานวยความสะดวกและปลอดภัยในระหว่างวันที่ 29 ธันวาคม 2564 - 4 มกราคม 2565 เพื่อรองรับการเดินทางของประชาชนสู่ภูมิภาคต่าง ๆ ซึ่งเป็นไปตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม โดยได้สั่งการให้ ทล. ประสานงานกับตํารวจทางหลวงดําเนินการเปิดช่องทางพิเศษ (Reversible Lane) บนทางหลวงสายหลัก ตลอดเส้นทางช่วงที่มีการจราจรติดขัด รวมทั้งบริหารจัดการปิดจุดแยกและปิดจุดกลับรถ เพื่อลดกระแสการชะลอรถบริเวณทางร่วมทางแยกในทางหลวงสายหลัก ดังนี้
1) ทางหลวงหมายเลข 1 สายพหลโยธิน (กรุงเทพฯ - สระบุรี)
2) ทางหลวงหมายเลข 2 สายมิตรภาพ (สระบุรี - นครราชสีมา)
3) ทางหลวงหมายเลข 32 สายเอเชีย
และ 4) ทางหลวงหมายเลข 348 สายอรัญประเทศ - นางรอง
ทั้งนี้ ทล. ยังได้บริหารจัดการบริหารสัญญาณไฟจราจร จํานวน 113 แห่ง ปิดจุดทางแยก 80 แห่ง 26 สายทาง ปิดจุดกลับรถ 234 แห่ง 47 สายทาง รวมทั้งบริหารจัดการทางเข้า - ออก บริเวณสถานีบริการน้ํามัน จํานวน 24 แห่ง เพื่อความคล่องตัวในการใช้รถใช้ถนนและช่วยป้องกันอุบัติเหตุบนทางหลวง “สะดวก ปลอดภัยไร้อุบัติเหตุ”
อย่างไรก็ตาม ทล. ขอความร่วมมือผู้ใช้ทางขับขี่ด้วยความระมัดระวังปฏิบัติตามกฎจราจร
วางแผนการเดินทางล่วงหน้า เตรียมร่างกายให้พร้อม หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทาง สามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) สายด่วนกรมทางหลวง 1586 มอเตอร์เวย์ 1586 กด 7 และตํารวจทางหลวง 1193
รัฐบาลไทย-ข่าวทำเนียบรัฐบาล-ผู้ตรวจฯดีอีเอส ร่วมพิธีถวายเครื่องราชสักการะและวางพานพุ่ม - ร่วมพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันเสาร์ที่ 13 สิงหาคม 2565
ผู้ตรวจฯดีอีเอส ร่วมพิธีถวายเครื่องราชสักการะและวางพานพุ่ม - ร่วมพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
ผู้ตรวจฯดีอีเอส ร่วมพิธีถวายเครื่องราชสักการะและวางพานพุ่ม - ร่วมพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
เมื่อวันที่12สิงหาคม2565 นางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมร่วมพิธีถวายเครื่องราชสักการะและวางพานพุ่มจากนั้นร่วมพิธีจุดเทียนถวายพระพรชัยมงคลเนื่องในโอกาสมหามงคลเฉลิมพระชนมพรรษา90พรรษา12สิงหาคม2565สมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงโดยมีพล.อ.ประยุทธ์จันทร์โอชานายกรัฐมนตรีและรมว.กลาโหมพร้อมด้วยภริยาเป็นประธานในพิธีณท้องสนามหลวง
****************
รัฐบาลไทย-ข่าวทำเนียบรัฐบาล-SME D Bank ขานรับนโยบายรัฐบาล ขยายวงเงินกู้สูงสุด 50 ล้านบาท เดินหน้าเต็มพิกัดหนุนเอสเอ็มอีไทยเข้าถึงแหล่งทุนเติบโตได้เต็มศักยภาพ
วันพฤหัสบดีที่ 18 พฤศจิกายน 2564
SME D Bank ขานรับนโยบายรัฐบาล ขยายวงเงินกู้สูงสุด 50 ล้านบาท เดินหน้าเต็มพิกัดหนุนเอสเอ็มอีไทยเข้าถึงแหล่งทุนเติบโตได้เต็มศักยภาพ
SME D Bank ขานรับนโยบายรัฐบาลที่เห็นชอบขยายวงเงินกู้สูงสุดต่อรายจากเดิม 15 ลบ. เป็น 50 ลบ. ประกาศเดินหน้าเต็มพิกัด สนับสนุนเอสเอ็มอีไทยเข้าถึงแหล่งทุน ช่วยให้เติบโตได้เต็มศักยภาพ ยกระดับจากกลุ่ม SEs สู่ MEs และจาก MEs เติบโตเป็นธุรกิจขนาดใหญ่
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากที่ประชุมคณะกรรมการนโยบายรัฐวิสาหกิจ (คนร.) เมื่อวันที่ 13 ก.ย. 2564 ซึ่งมี พลเอกประยุทธ์ จันทร์โอชา นายกรัฐมนตรี เป็นประธาน เห็นชอบในหลักการ และคณะกรรมการธนาคาร พิจารณาอนุมัติ เมื่อวันที่ 27 ต.ค. 2564 ให้ SME D Bank ขยายวงเงินสินเชื่อได้สูงสุดต่อรายจาก 15 ล้านบาทเป็น 50 ล้านบาท และวงเงินร่วมลงทุนแก่กิจการสูงสุดไม่เกิน 50 ล้านบาทต่อราย รวมวงเงินสินเชื่อและร่วมลงทุนไม่เกิน 100 ล้านบาทต่อราย โดยให้มีผลตั้งแต่วันที่ 1 พ.ย. 2564 เป็นต้นไป ธนาคารพร้อมดําเนินการตามนโยบายรัฐบาล เดินหน้าสนับสนุนผู้ประกอบการเอสเอ็มอีเข้าถึงแหล่งทุนในวงเงินสูงสุดถึง 50 ล้านบาท ซึ่งจะช่วยให้เอสเอ็มอีไทยเติบโตได้เต็มศักยภาพ ยกระดับจากกลุ่ม SEs (ขนาดเล็ก) ก้าวสู่กลุ่ม MEs (ขนาดกลาง) และจากกลุ่ม MEs เติบโตเป็นธุรกิจขนาดใหญ่ต่อไป
สําหรับสินเชื่อวงเงินกู้สูงสุด 50 ล้านบาทต่อราย จะให้บริการผ่านผลิตภัณฑ์สินเชื่อต่าง ๆ ของธนาคาร ครอบคลุมทุกกลุ่มผู้ประกอบการเอสเอ็มอี เช่น สินเชื่อ “SME D Plus” เปิดโอกาสรับรีไฟแนนซ์จากสถาบันการเงินเดิม ช่วยลดต้นทุนทางการเงิน หรือร่วมกับการลงทุน ขยาย ปรับปรุงกิจการ และหมุนเวียน อัตราดอกเบี้ยเริ่มต้น 4.5% ต่อปี , สินเชื่อ “SME D เพื่อการลงทุน” สําหรับผู้ประกอบการที่ต้องการเงินลงทุน ขยาย ปรับปรุงกิจการ รวมถึง ปรับเปลี่ยนธุรกิจ อัตราดอกเบี้ยเริ่มต้น 5.5% ต่อปี และสินเชื่อ “SME D เสริมสภาพคล่อง” เพื่อเป็นเงินทุนหมุนเวียนเสริมสภาพคล่อง อัตราดอกเบี้ยเริ่มต้น 6% ต่อปี รวมถึง สินเชื่อแฟคตอริ่ง เพื่อเป็นเงินทุนหมุนเวียนช่วยเสริมสภาพคล่อง เป็นต้น ผู้ประกอบการเอสเอ็มอีที่สนใจใช้บริการ แจ้งความประสงค์ได้ผ่านทางออนไลน์ เช่น เว็บไซต์ SME D Bank (https://www.smebank.co.th/) , แอปพลิเคชัน “SME D Bank” และ LINE Official Account : SME Development Bank เป็นต้น รวมถึง สาขา SME D Bank ทั่วประเทศ สอบถามเพิ่มเติม Call Center 1357
รัฐบาลไทย-ข่าวทำเนียบรัฐบาล-พม. เร่งช่วยเหลือผู้สูงอายุที่ติดโควิด-19 จากศูนย์ดูแลฯ ทั้ง 28 ราย เข้ารักษาโรงพยายาลสนาม มทบ.11
วันพฤหัสบดีที่ 2 กันยายน 2564
พม. เร่งช่วยเหลือผู้สูงอายุที่ติดโควิด-19 จากศูนย์ดูแลฯ ทั้ง 28 ราย เข้ารักษาโรงพยายาลสนาม มทบ.11
พม. เร่งช่วยเหลือผู้สูงอายุที่ติดโควิด-19 จากศูนย์ดูแลฯ ทั้ง 28 ราย เข้ารักษาโรงพยายาลสนาม มทบ.11
วันนี้ (1 ก.ย. 64) เวลา 20.00 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวง พม. เปิดเผยว่า จากกรณีพบผู้สูงอายุติดเชื้อโควิด-19 และได้เสียชีวิตที่ศูนย์รับดูแลผู้สูงอายุแห่งหนึ่งย่านหนอกจอก กทม. ทั้งนี้ เมื่อวันที่ 31 ส.ค. 64 ผู้บริหารกระทรวง พม. นําโดยนายธนสุนทรสว่างสาลี ผู้ตรวจราชการกระทรวง พม. และนางอภิญญา ชมภูมาศ รองอธิบดีกรมกิจการผู้สูงอายุ พร้อมด้วยเจ้าหน้าที่ศูนย์ช่วยเหลือสังคม สายด่วน พม. โทร. 1300 ร่วมกับเจ้าหน้าที่ศูนย์บริการสาธารณสุข 44 ลําผักชีหนองจอก เจ้าหน้าที่ฝ่ายสิ่งแวดล้อมสํานักงานเขตหนองจอก และ อาสาสมัครพัฒนาสังคมและความมั่นคงของมนุษย์ เขตหนองจอก ลงพื้นที่เยี่ยมศูนย์รับดูแลผู้สูงอายุย่านแขวงลําผักชี เขตหนองจอก เพื่อให้การช่วยเหลือต่างๆ ตามภารกิจกระทรวง พม.
นางสาวแรมรุ้งกล่าวต่อว่า จากการลงพื้นที่ครั้งนี้ พบว่า ศูนย์ดังกล่าวบริการรับดูแลผู้สูงอายุ โดยมีผู้สูงอายุในความดูแล จํานวน 35 คน ผู้ดูแล จํานวน 5 คน ซึ่งพบว่ามีผู้สูงอายุติดเชื้อโควิด-19 ตั้งแต่วันที่ 23 สิงหาคม 2564 และได้มีผู้สูงอายุเสียชีวิต จํานวน 4 คน โดยมีญาติมารับไปดูแลแล้ว จํานวน 3 คน ทําให้ขณะนี้ เหลือผู้สูงอายุอยู่ในศูนย์ฯ จํานวน 28 คน ซึ่งได้มีการตรวจหาเชื้อโควิดแบบ ATK จากศูนย์บริการสาธารณสุข 44 หนองจอก ปรากฎว่าติดเชื้อ จํานวน 28 คน ซึ่งเป็นผู้ป่วยติดเตียงทั้งหมด และทางผู้ดูแลอยู่ระหว่างการประสานหาเตียงรักษา ทั้งนี้ กระทรวง พม. ได้ดําเนินการช่วยเหลือร่วมกับหน่วยงานที่เกี่ยวข้อง โดยจะดําเนินการประสานโรงพยาบาลสนาม มทบ.11 เพื่อนําส่งผู้ป่วยเข้ารับการรักษา และหลังจากรักษาตัวจนหายจากโควิด-19 กระทรวง พม. จะประสานความช่วยเหลือต่างๆ ตามภารกิจต่อไป
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (9 ก.ย.64)
วันศุกร์ที่ 10 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน) (9 ก.ย.64)
สู่เป้าหมาย 33,000 คน ภายใน กันยายน 2564
อัปเดต  “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 9 ก.ย.64 จํานวน 900 คน
ฉีดไปแล้ว 20,600 คน
ต้องฉีดอีก 12,400 คน
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ติดตามสถานการณ์เศรษฐกิจรายวัน หลังเดินหน้า 10 มาตรการบรรเทาฯ คาดมีประชาชนได้รับประโยชน์ไม่น้อยกว่า 40 ล้านคน
วันพุธที่ 23 มีนาคม 2565
โฆษกรัฐบาลเผยนายกฯ ติดตามสถานการณ์เศรษฐกิจรายวัน หลังเดินหน้า 10 มาตรการบรรเทาฯ คาดมีประชาชนได้รับประโยชน์ไม่น้อยกว่า 40 ล้านคน
โฆษกรัฐบาลเผยนายกฯ ติดตามสถานการณ์เศรษฐกิจรายวัน หลังเดินหน้า 10 มาตรการบรรเทาฯ คาดมีประชาชนได้รับประโยชน์ไม่น้อยกว่า 40 ล้านคน พร้อมมอบรอง นรม.สุพัฒนพงษ์ รมว.กค. รมว.รง. นําทีมเศรษฐกิจแถลงความช่วยเหลือพุ่งเป้าประชาชนผู้มีรายได้น้อยเพิ่มเติม พรุ่งนี้
23 มีนาคม 2565 นายธนกรวังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความลําบากของประชาชนที่เกิดขึ้น จากสถานการณ์ความผันผวนของราคาพลังงาน จากความขัดแย้งระหว่างยูเครน-รัสเซียที่ยืดเยื้อ ส่งผลกระทบต่อต้นทุนการผลิตและการขนส่งสินค้าและบริการต่าง ๆ ทําให้ค่าครองชีพมีการปรับตัวสูงขึ้นจึงได้ออกมาตรการช่วยเหลือพี่น้องประชาชนเร่งด่วนบรรเทาผลกระทบจากราคาน้ํามัน เพิ่มเติมจากนโยบายต่างๆ ที่รัฐบาลได้ออกไปแล้วและยังใช้อยู่โดยมีประชาชนที่ได้รับประโยชน์ไม่น้อยกว่า 40 ล้านคน ใช้วงเงินไม่ต่ํากว่า 5 หมื่นล้านบาท ดังนี้
1. ครัวเรือนที่ใช้ไฟฟ้าต่ํากว่า 300 หน่วย จํานวน 20 ล้านหลังคาเรือน ได้รับส่วนลดค่า ft
เป็นเวลา 4 เดือน
2. นายจ้างและผู้ประกันตนในมาตรา 33 จํานวน 11.2 ล้านคน ได้รับการลดเงินนําส่งจากร้อยละ 5 เหลือร้อยละ 1 งวดค่าจ้าง พ.ค. – ก.ค.
3. เกษตรกร 9 ล้านคน จะได้รับประโยขน์จากการแก้ปัญหาปุ๋ยแพงและปุ๋ยขาด และแก้ปัญหาอาหารสัตว์
4. ผู้ใช้ก๊าซหุงต้มที่มีบัตรสวัสดิการแห่งรัฐ 3.6 ล้านคน ได้รับการเพิ่มวงเงินช่วยเหลือค่าก๊าซหุงต้มเป็น 100 บาท/3 เดือน เป็นเวลา 3 เดือน
5. ผู้ประกันตนในมาตรา 39 จํานวน 1.9 ล้านคน ได้ลดเงินนําส่งจากร้อยละ 9 เหลือร้อยละ 1.9 งวดค่าจ้าง พ.ค. – ก.ค.
6. ผู้ขับขี่มอเตอร์ไซค์รับจ้าง 1.57 แสนคน ได้รับส่วนลดค่าน้ํามันแก๊สโซฮอล์ 5 บาท/ลิตร จํานวน 50 ลิตร เป็นเวลา 3 เดือน
7. ผู้ค้าหาบเร่แผงลอยที่มีบัตรสวัสดิการแห่งรัฐ 1.5 พันคน ได้รับส่วนลดซื้อก๊าซหุงต้มเดือนละ 100 บาท เป็นเวลา 3 เดือน
8. ผู้ขับรถแท็กซี่ที่อยู่ในโครงการลมหายใจเดียวกัน ได้ซื้อก๊าซในราคา 13.62 บาท/กก. ในวงเงิน 10,000 บาท/เดือน เป็นเวลา 3 เดือน
9. ตรึงราคาน้ํามันดีเซล ไว้ที่ 30 บาท/ลิตร
10. คงราคาขายปลีก NGV ที่ 15.59 บาท/กก.
โฆษกประจําสํานักนายกรัฐมนตรี กล่าวเพิ่มเติมว่า มาตรการชุดนี้จะสามารถช่วยบรรเทาผลกระทบจากครัวเรือนได้จริง โดยเชื่อมั่นว่าเศรษฐกิจไทยจะยังสามารถขยายตัวอย่างน้อยได้ไม่ต่ํากว่าร้อยละ 3 และพรุ่งนี้ (พฤหัสบดีที่ 24 มีนาคม) เวลา 13.30 น. นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นายอาคม เติมพิทยาไพสิฐ รัฐมนตรีว่าการกระทรวงการคลัง นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วยปลัดกระทรวงพลังงาน ปลัดกระทรวงการคลัง เลขาธิการ สศช. และผู้เกี่ยวข้อง จะร่วมแถลงรายละเอียดมาตรการช่วยเหลือประชาชนจากสถานการณ์ขัดแย้งยูเครน-รัสเซีย โดยเฉพาะมาตรการบรรเทาความเดือดร้อนที่พุ่งเป้าไปที่ประชาชนผู้มีรายได้น้อย ณ ทําเนียบรัฐบาล ด้วย
“ท่านนายกฯ ย้ําให้ทุกกระทรวงและทุกหน่วยงานทํางานอย่างหนัก ในการช่วยเหลือแบ่งเบา ภาระค่าครองชีพ แก้ปัญหาหนี้สินภาคประชาชนให้ได้มากที่สุด ด้วยมาตรการและแผนฟื้นฟูประเทศที่ได้วางไว้ทั้งระยะสั้น ระยะกลาง และระยะยาว ตามที่ท่านนายกรัฐมนตรียืนยันมาตลอดว่า “ไม่มีทิ้งใครไว้ข้างหลัง” และยังจะเร่งเดินหน้า “พลิกโฉมประเทศไทย” สร้างโอกาสทางเศรษฐกิจ เพื่อสร้างอาชีพและรายได้ใหม่ๆ ให้คนไทยต่อไป” นายธนกร กล่าว
รัฐบาลไทย-ข่าวทำเนียบรัฐบาล-ปลัด สธ. เผย สถานพยาบาลสังกัด กทม. ร่วมให้บริการ “เจอ แจก จบ” ช่วยผู้ติดเชื้อเข้าถึงบริการมากขึ้น
วันจันทร์ที่ 14 มีนาคม 2565
ปลัด สธ. เผย สถานพยาบาลสังกัด กทม. ร่วมให้บริการ “เจอ แจก จบ” ช่วยผู้ติดเชื้อเข้าถึงบริการมากขึ้น
ปลัดกระทรวงสาธารณสุข เยี่ยมติดตามการให้บริการผู้ติดเชื้อโควิด 19 แบบผู้ป่วยนอก “เจอ แจก จบ” ในสถานบริการสังกัด กทม. พบมีการจัดเจ้าหน้าที่ดูแลอย่างเป็นระบบ ช่วยให้ผู้ติดเชื้อที่ไม่มีอาการหรือมีอาการน้อยเข้าถึงระบบดูแลรักษาสะดวกรวดเร็วขึ้น
ปลัดกระทรวงสาธารณสุข เยี่ยมติดตามการให้บริการผู้ติดเชื้อโควิด 19 แบบผู้ป่วยนอก “เจอ แจก จบ” ในสถานบริการสังกัด กทม. พบมีการจัดเจ้าหน้าที่ดูแลอย่างเป็นระบบ ช่วยให้ผู้ติดเชื้อที่ไม่มีอาการหรือมีอาการน้อยเข้าถึงระบบดูแลรักษาสะดวกรวดเร็วขึ้น
วันนี้ (14 มีนาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมคณะ เยี่ยมติดตามการจัดบริการผู้ติดเชื้อโควิด 19 แบบผู้ป่วยนอกและแยกกักตนเอง “เจอ แจก จบ” ที่ศูนย์บริการสาธารณสุข 31 และ รพ.กลาง ซึ่งเป็นสถานบริการในสังกัดกรุงเทพมหานคร และให้สัมภาษณ์ว่า กทม.เป็นพื้นที่ที่พบผู้ติดเชื้อรายวันจํานวนมาก ทําให้การติดต่อเข้าสู่ระบบการรักษาผ่านสายด่วนต่างๆ มีผู้ตกค้างจํานวนหนึ่ง กระทรวงสาธารณสุขจึงเพิ่มแนวทางการรักษาแบบผู้ป่วยนอกและแยกกักตนเอง “เจอ แจก จบ” เพิ่มขึ้นจากระบบการรักษาที่บ้านหรือในชุมชน (HI/CI) เพื่อเป็นทางเลือกสําหรับคนติดเชื้อที่ไม่มีอาการ หรือมีอาการเล็กน้อย สามารถไปรับบริการที่คลินิกโรคทางเดินหายใจในรพ./สถานบริการสาธารณสุขที่มีสิทธิการรักษาอยู่ได้ไม่ต้องลงทะเบียนเข้าระบบ ซึ่งได้รับความร่วมมือจากสถานพยาบาลทุกแห่งในสังกัด กทม. จัดบริการตั้งแต่ 2 มีนาคม 2565 ที่ผ่านมา โดยผู้ที่มารับบริการส่วนใหญ่ตรวจด้วยชุดตรวจ ATK ที่บ้านแล้วพบผลเป็นบวก
นายแพทย์เกียรติภูมิ กล่าวต่อว่า จากการพูดคุยกับเจ้าหน้าที่ผู้ให้บริการของสถานบริการทั้ง 2 แห่ง พบว่าการให้บริการแบบผู้ป่วยนอก “เจอ แจก จบ” ช่วยให้ผู้ติดเชื้อเข้าถึงการรักษาสะดวกรวดเร็วขึ้น โดยศูนย์บริการสาธารณสุขที่ 31 มีผู้เข้ารับบริการวันละ 80-100 ราย ส่วนที่โรงพยาบาลกลาง มีผู้เข้ามารับบริการประมาณวันละ 300 ราย และพบว่าอัตราครองเตียงในโรงพยาบาลสนามและศูนย์พักคอยลดลงจากกว่า 90% เหลือประมาณ 70% ถือเป็นแนวทางที่ตอบโจทย์การเข้ารับบริการของผู้ติดเชื้อโควิด 19 ใน กทม. ได้อย่างดี ทั้งนี้ หากประชาชนใน กทม. ที่ติดเชื้อต้องการเข้ารับการรักษาแบบผู้ป่วยนอก “เจอ แจก จบ” ขอให้ติดต่อศูนย์บริการสาธารณสุข กทม. หรือโรงพยาบาลที่มีสิทธิการรักษาทุกแห่ง
************************************14 มีนาคม 2565
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”น้อมรับคำวินิจฉัยศาลรัฐธรรมนูญ ติงกูรูทั้งหลายอย่าตีความกันเอง ชี้มีคนบางกลุ่มพยายามเคลื่อนไหวกดดัน สร้างประเด็นบิดเบือนสร้างความสับสนให้ประชาชน
วันพุธที่ 10 สิงหาคม 2565
โฆษกรัฐบาลเผย “นายกฯ”น้อมรับคําวินิจฉัยศาลรัฐธรรมนูญ ติงกูรูทั้งหลายอย่าตีความกันเอง ชี้มีคนบางกลุ่มพยายามเคลื่อนไหวกดดัน สร้างประเด็นบิดเบือนสร้างความสับสนให้ประชาชน
โฆษกรัฐบาลเผย “นายกฯ”น้อมรับคําวินิจฉัยศาลรัฐธรรมนูญ ติงกูรูทั้งหลายอย่าตีความกันเอง ชี้มีคนบางกลุ่มพยายามเคลื่อนไหวกดดัน สร้างประเด็นบิดเบือนสร้างความสับสนให้ประชาชน
วันนี้ (10 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่มีการเผยแพร่เอกสารบันทึกการประชุมคณะกรรมาธิการร่างรัฐธรรมนูญ เมื่อวันที่ 7 ก.ย.61 อ้างความเห็นของนายมีชัย ฤชุพันธุ์ และนายสุพจน์ ไข่มุกด์ ต่อประเด็นวาระการดํารงตําแหน่งนายกรัฐมนตรี 8 ปี ว่า ส่วนตัวตนมองว่ามีความพยายามของคนบางกลุ่มที่ต้องการกดดันหวังสร้างประเด็นให้นายกรัฐมนตรีโดยหยิบเอาบางช่วงบางตอนของเอกสารดังกล่าวที่เป็นความเห็นของกรรมการเพียงไม่กี่คนมานําเสนอจนเกิดความสับสน ทั้ง ๆ ที่เอกสารนี้เป็นแค่บันทึกการประชุมหรือบันทึกการแสดงความเห็นของกรรมการ “แต่ไม่ใช่มติ” โดยหน้าปกเอกสารก็ระบุชัดเจนว่าคณะกรรมการร่างรัฐธรรมนูญยังไม่ได้รับรอง จึงไม่ควรนํามาใช้อ้างอิง และการประชุมในวันนั้นเกิดขึ้นหลังจากที่รัฐธรรมนูญปี 2560 ได้ประกาศใช้ไปแล้ว เพื่อจัดทําเจตนารมณ์ของรัฐธรรมนูญในขั้นตอนถัดมา ซึ่งท้ายที่สุดก็ไม่ได้ระบุไว้
“ที่ถูกต้องควรไปพิจารณาความมุ่งหมายและคําอธิบายประกอบรายมาตราของรัฐธรรนูญปี 2560 ในส่วนที่เกี่ยวข้องกับที่มาของนายกรัฐมนตรี และฟังคําวินิจฉัยของศาลรัฐธรรมนูญ ไม่ใช่ตีความกันไปตามความเห็นหรือความรู้สึกของตัวเอง โดยไม่มีอํานาจหน้าที่หรือความรู้ความเข้าใจที่ถูกต้องตามหลักนิติศาสตร์หรือหลักกฎหมาย ทั้งนี้ พลเอก ประยุทธ์ จันทร์โอชา นายกรัฐมนตรี และ รมว.กลาโหม เคารพการวินิจฉัยของศาลรัฐธรรมนูญและไม่อยู่เหนือกฎหมาย จึงขอให้ทุกฝ่ายยึดหลักการและปฏิบัติตามขั้นตอนของกฎหมายเช่นเดียวกัน เพื่อให้ประเทศเดินต่อไปได้และไม่เกิดความวุ่นวาย” นายธนกร กล่าว
รัฐบาลไทย-ข่าวทำเนียบรัฐบาล-ชัยวุฒิ เตือน ระวัง มิจฉาชีพ TikTok ย้ำ อย่าเชื่อ อย่าโอน
วันอังคารที่ 9 สิงหาคม 2565
ชัยวุฒิ เตือน ระวัง มิจฉาชีพ TikTok ย้ํา อย่าเชื่อ อย่าโอน
ชัยวุฒิ เตือน ระวัง มิจฉาชีพ TikTok ย้ํา อย่าเชื่อ อย่าโอน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส) กล่าวถึงปัญหามิจฉาชีพส่งข้อความSMSชวนทํางานผ่านแอปพลิเคชั่นติ๊กต๊อก(TikTok)ว่า ฝากเตือนพี่น้องประชาชนช่วงนี้มีมิจฉาชีพใช้ช่องทางโซเชียลมีเดียรวมถึงSMSต่างๆเข้ามาหลอกลวงพี่น้องประชาชนล่าสุดมิจฉาชีพใช้ผ่านช่องทางTikTokเพื่อให้พี่น้องประชาชนเข้าไปลงทุนอ้างว่ามีผลตอบแทนสูงเกินจริงสุดท้ายก็หลอกลวงนําเงินประชาชนไป ก็อยากเตือนให้ระมัดระวังผู้ที่มาหลอกลวงมักเป็นคนที่เราไม่รู้จักการจะลงทุนผ่านโซเชียลมีเดียควรตรวจสอบว่าบุคคลนั้นมีความน่าเชื่อถือหรือไม่ถ้าอ้างถึงหน่วยงานหรือองค์กรต้องตรวจสอบข้อมูลจากหน่วยงานหรือองค์กรนั้น ถ้าท่านเอาเงินไปให้กับคนที่ท่านไม่รู้จักผ่านโซเชียลมีเดียโอกาสได้คืนน้อยมากส่วนใหญ่เป็นการหลอกลวงยิ่งถ้ามีผลตอบแทนที่สูงเกินจริงหลายเท่าตัวขณะเดียวกันก็เตือนประชาชนให้ระวังการสเเกนผ่านมือถือควรตรวจสอบให้ถูกต้องศึกษารายละเอียดให้ดีก่อนกรอกข้อมูล
ทั้งนี้ใครที่มีปัญหาการถูกหลอกลวงผ่านแอปพลิเคชั่นTikTokหรือโซเชียลมีเดียอื่นๆสามารถร้องเรียนมาได้ที่กระทรวงดิจิทัลเพื่อเศรษฐกิจและสังคมผ่านสายด่วน1212เราจะพยายามแก้ปัญหาให้ทุกท่านให้ดีที่สุดนําผู้กระทําความผิดมาลงโทษ
***************
รัฐบาลไทย-ข่าวทำเนียบรัฐบาล-ดีอีเอส - สาธารณรัฐเกาหลี ร่วมมือพัฒนาด้านเมืองอัจฉริยะระหว่างประเทศ
วันพฤหัสบดีที่ 23 ธันวาคม 2564
ดีอีเอส - สาธารณรัฐเกาหลี ร่วมมือพัฒนาด้านเมืองอัจฉริยะระหว่างประเทศ
ดีอีเอส - สาธารณรัฐเกาหลี ร่วมมือพัฒนาด้านเมืองอัจฉริยะระหว่างประเทศ
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมกล่าวแสดงความยินดีในงาน"Thailand - Korea Smart City Day 2021"ณโรงแรมโซฟิเทลสุขุมวิทโดยมีฯพณฯท่านวุก-ฮอนลีเอกอัครราชทูตสาธารณรัฐเกาหลีประจําประเทศไทยคุณฮยุน-แตคิมผู้อํานวยการสํานักงานพาณิชย์เกาหลีหรือ“โคทรา”และดร.ภาสกรประถมบุตรรองผู้อํานวยการ“ดีป้า”เข้าร่วมงานในการนี้รองปลัดกระทรวงดิจิทัลฯกล่าวย้ําในฐานะตัวแทนของกระทรวงดิจิทัลเพื่อเศรษฐกิจและสังคมของไทยขอแสดงความยินดีกับ“โคทรา”ผู้จัดงาน“Thailand - Korea Smart City Days”ประจําปี2564 ซึ่งเป็นความร่วมมือด้านเมืองอัจฉริยะระหว่างประเทศไทยกับสาธารณรัฐเกาหลีได้ ด้านการส่งเสริมการค้าและการลงทุนในอุตสาหกรรมดิจิทัลซึ่ง“โคทรา”ได้ทําหน้าที่ในการประสานงานจากทุกภาคส่วนและผู้มีส่วนได้ส่วนเสียที่มีความเกี่ยวข้องกับการขับเคลื่อนและพัฒนาเมืองอัจฉริยะผ่านการถ่ายทอดเทคโนโลยีการจัดกิจกรรมสร้างความตระหนักต่างๆ
ที่ผ่านมาได้ดําเนินการด้านการพัฒนาเมืองอัจฉริยะอาทิ แผนแม่บทการพัฒนาระบบการขนส่งอัจฉริยะจังหวัดขอนแก่นการทดลองทดสอบเทคโนโลยีต่างๆเพื่อวางแผนการพัฒนาโครงสร้างพื้นฐานให้กับเมืองอัจฉริยะการต่อยอดโครงการศึกษา(Study Project)ให้เข้าสู่การดําเนินโครงการนําร่อง(Pilot Project) การสร้างเครือข่ายการจับคู่และต่อยอดทางธุรกิจ(Business Matching)อย่างเป็นรูปธรรม และการส่งเสริมการพัฒนาเมืองในเครือข่ายเขตส่งเสริมเมืองอัจฉริยะของ“ดีป้า” ซึ่งปัจจุบันมีมากกว่า50เมือง และการลงทุนอย่างยั่งยืนบนพื้นที่“Thailand Digital Valley”อําเภอศรีราชาจังหวัดชลบุรีเป็นต้นซึ่งการจัดงานThailand – Korea Smart City Day 2021ในครั้งนี้จะเป็นอีกก้าวสําคัญที่ช่วยผลักดันความร่วมมือระหว่างไทยและเกาหลีในการทําให้เกิดความร่วมมือที่เป็นรูปธรรมต่อไป
***********
รัฐบาลไทย-ข่าวทำเนียบรัฐบาล-นายกฯ ห่วงใยประชาชนเดินทางช่วงสงกรานต์ ย้ำให้ขับขี่ยานพาหนะด้วยความระมัดระวัง รับผิดชอบต่อตนเองและผู้อื่น เคารพกฎจราจรเพื่อป้องกันอุบัติเหตุ ลดสูญเสียชีวิต-ทรัพย์สิน
วันพฤหัสบดีที่ 7 เมษายน 2565
นายกฯ ห่วงใยประชาชนเดินทางช่วงสงกรานต์ ย้ําให้ขับขี่ยานพาหนะด้วยความระมัดระวัง รับผิดชอบต่อตนเองและผู้อื่น เคารพกฎจราจรเพื่อป้องกันอุบัติเหตุ ลดสูญเสียชีวิต-ทรัพย์สิน
นายกฯ ห่วงใยประชาชนเดินทางช่วงสงกรานต์ ย้ําให้ขับขี่ยานพาหนะด้วยความระมัดระวัง รับผิดชอบต่อตนเองและผู้อื่น เคารพกฎจราจรเพื่อป้องกันอุบัติเหตุ ลดสูญเสียชีวิต-ทรัพย์สิน อวยพรให้ทุกคนเดินทางกลับภูมิลําเนา ท่องเที่ยวอย่างมีความสุขและปลอดภัย
วันนี้ (7 เม.ย.65) เวลา 11.00 น. ณ บริเวณทางเชื่อมตึกภักดีบดินทร์และตึกไทยคู่ฟ้า ทําเนียบรัฐบาล ภายหลังเป็นประธานการประชุมคณะกรรมการส่งเสริมการลงทุน ครั้งที่ 2/2565 ผ่านระบบ Video Conference พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวห่วงใยประชาชนที่เดินทางในช่วงเทศกาลสงกรานต์ ย้ําขอให้ขับขี่ยานพาหนะด้วยระมัดระวังรับผิดชอบต่อตนเองและผู้อื่น อยู่ภายใต้กฎหมาย เคารพกฎจราจร เพื่อป้องกันอุบัติและลดการสูญเสียชีวิตและทรัพย์สินที่จะเกิดขึ้น โดยขอให้ทุกคนเดินทางกลับภูมิลําเนาและท่องเที่ยวอย่างมีความสุขและปลอดภัย
นายกรัฐมนตรีกล่าวถึงการติดตามการดําเนินการของกรุงเทพมหานคร โดยเฉพาะการดําเนินงานที่เกี่ยวกับการร้องเรียนปัญหาการระบายน้ําบนท้องถนนที่ส่งผลกระทบต่อประชาชน โดยกําชับให้กรุงเทพมหานครเร่งติดตามดําเนินการในส่วนที่ยังไม่แล้วเสร็จ เพื่อลดผลกระทบของประชาชน รวมทั้งได้สั่งการให้สํานักนายกรัฐมนตรีไปตรวจติดตามการดําเนินการอย่างต่อเนื่อง เพื่อให้ทราบถึงปัญหาที่เกิดขึ้น ซึ่งรัฐบาลให้ความสําคัญและดําเนินการมาโดยตลอด เพื่อทําให้กรุงเทพมหานครเป็นเมืองที่สะอาด เรียบร้อย ทั้งเรื่องของการพัฒนาปรับปรุงคูคลองต่าง ๆ รวมถึงการระบายน้ํา และการแก้ปัญหาน้ําท่วม ซึ่งหลายเรื่องก็มีความก้าวหน้าตามลําดับ อย่างไรก็ตาม การที่จะแก้ปัญหาให้ได้ทั้งหมดเป็นเรื่องที่ไม่ง่ายนัก เพราะต้องได้รับความยินยอมและรับฟังความคิดเห็นของประชาชนในพื้นที่ด้วย ซึ่งเป็นไปตามหลักการของการบริหารราชการแผ่นดิน ที่จะต้องมีการทําประชาพิจารณ์ สิ่งสําคัญคือทําอย่างไรเพื่อคลายความแออัดในพื้นที่ของกรุงเทพมหานคร ขยายพื้นที่ออกไปสู่รอบนอกเพื่อเพิ่มพื้นที่ทางเศรษฐกิจ โดยนายกรัฐมนตรีหวังที่จะได้เห็นกรุงเทพมหานครเป็นเมืองที่ดี น่าอยู่ และประชาชนอยู่อย่างเป็นสุข
------------
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๑๒/๒๕๖๔
วันอังคารที่ 17 สิงหาคม 2564
นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๑๒/๒๕๖๔
การประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๑๒/๒๕๖๔ (ผ่านระบบ Video Conference) ณ ตึกไทยคู่ฟ้า ทําเนียบรัฐบาล
วันที่ ๑๖ สิงหาคม ๒๕๖๔ เวลา ๑๓.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๑๒/๒๕๖๔ (ผ่านระบบ Video Conference) ณ ตึกไทยคู่ฟ้า ทําเนียบรัฐบาล โดยในส่วนของกระทรวงวัฒนธรรมมีนายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม เข้าร่วมการประชุมผ่านระบบ Video Conference ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-มาตรการบรรเทาผลกระทบสถานการณ์ยูเครน-รัสเซีย เริ่ม พ.ค.-ก.ค.65
วันจันทร์ที่ 28 มีนาคม 2565
มาตรการบรรเทาผลกระทบสถานการณ์ยูเครน-รัสเซีย เริ่ม พ.ค.-ก.ค.65
วันพฤหัสบดีที่ 24 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลออกมาตรการเร่งด่วนบรรเทาผลกระทบสถานการณ์ยูเครน-รัสเซียต่อประชาชน เริ่มเดือน พ.ค.-ก.ค. 2565 ได้แก่ เพิ่มเงินช่วยเหลือแก่ผู้ถือบัตรสวัสดิการแห่งรัฐเพื่อซื้อก๊าซหุงต้มจาก 45 บาท เป็น 100 บาท/เดือน ช่วยค่าน้ํามันแก๊สโซฮอล์แก่ผู้ขับขี่มอเตอร์ไซค์รับจ้างที่ขึ้นทะเบียนกับกรมการขนส่งทางบก 250 บาท/เดือน คงราคาขายปลีกก๊าซ NGV ที่ 15.59 บาท/กก. ให้ผู้ขับขี่แท็กซี่มิเตอร์โครงการลมหายใจเดียวกันซื้อก๊าซได้ในราคา 13.62 บาท/กก. ลดค่า Ft ไฟฟ้าลง 22 สต./หน่วย สําหรับผู้ใช้ไฟฟ้าไม่เกิน 300 หน่วย ในเดือน พ.ค.-ส.ค. ตรึงราคาขายปลีกน้ํามันดีเซลที่ 30 บาท/ลิตร ถึงสิ้นเดือน เม.ย. หลังจากนั้นรัฐบาลช่วยราคาส่วนที่ปรับเพิ่มครึ่งหนึ่ง กํากับดูแลการปรับราคาก๊าซหุงต้ม และลดอัตราเงินสมทบแก่ลูกจ้างผู้ประกันตน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี